Κόουλ Πάλμερ

Ο **Κόουλ Τζερμάιν Πάλμερ** (αγγλικά: *Cole Jermaine Palmer*, γενν. 6 Μαΐου 2002) είναι Άγγλος επαγγελματίας ποδοσφαιριστής, ο οποίος αγωνίζεται ως πλάγιος μέσος για την Τσέλσι. Είναι διεθνής με την Εθνική Αγγλίας. Θεωρείται ένας από τους καλύτερους νέους παίκτες στον κόσμο και είναι γνωστός για την ευελιξία του, την ντρίπλα του και την τοποθέτησή του στο γήπεδο.

Απόφοιτος της ακαδημίας της Μάντσεστερ Σίτι, ο Πάλμερ έκανε το ντεμπούτο για το σύλλογο στο πρωτάθλημα το 2020, και αργότερα ήταν μέρος της ομάδας που έκανε το τρεμπλ, κατακτώντας το πρωτάθλημα και το κύπελλο Αγγλίας, αλλά και το ΟΥΕΦΑ Τσάμπιονς Λιγκ για το 2023.

Ο Πάλμερ έχει εκπροσωπήσει την Αγγλία σε διάφορα επίπεδα νέων, συμπεριλαμβανομένης της Κ21 που κατέκτησε το ευρωπαϊκό πρωτάθλημα Κ21 το 2023.

## Καριέρα σε συλλόγους

### Πρώιμη ζωή και καριέρα
Ο Κόουλ Πάλμερ γεννήθηκε στις 6 Μαΐου 2002 σε ένα προάστιο του Μάντσεστερ. Συνδέθηκε με την Μάντσεστερ Σίτι από την Κ8 και ήταν μέλος σε όλες τις ηλικιακές ομάδες της ακαδημίας, πριν γίνει αρχηγός της Κ18 του συλλόγου κατά τη διάρκεια της σεζόν 2019-20. Ο Πάλμερ λάμβανε ιδιωτική εκπαίδευση στο Κολέγιο του Αγίου Βέδα.

### Μάντσεστερ Σίτι
Στις 30 Σεπτεμβρίου του 2020, ο Πάλμερ έκανε το ντεμπούτο του για την αντρική ομάδα της Σίτι, σε μία νίκη με 3-0 επί της Μπέρνλι, στον τέταρτο γύρο του EFL Cup. Σκόραρε το πρώτο του γκολ, στις 21 Σεπτεμβρίου του 2021 σε μια νίκη με 6-1 επί της Γουίκομ Γουόντερς, για το EFL Cup. Στις 16 Οκτωβρίου του ίδιου έτους, ο Πάλμερ αγωνίστηκε στο παιχνίδι της ανδρικής ομάδας απέναντι στην Μπέρνλι για την Πρεμιερ Λιγκ και αργότερα, τη ίδια μέρα σημείωσε χατ-τρικ για την Κ23 του συλλόγου. Στις 19 Οκτωβρίου, ο Πάλμερ σκόραρε το πρώτο του γκολ στο ΟΥΕΦΑ Τσάμπιονς Λιγκ, σε μια νίκη με 5-1 επί της Κλαμπ Μπρυζ. Στις 7 Ιανουαρίου του 2022, ο Πάλμερ σκόραρε στο ντεμπούτο του στο FA Cup σε μια νίκη με 4-1 εκτός έδρας επί της Σουίντον Τάουν.

Στις 6 Αυγούστου του 2023, ο Πάλμερ σκόραρε το πρώτο του γκολ στο Κομιούνιτι Σιελντ, εναντίον της Αρσενάλ, αφού αντικατέστησε τον Έρλινγκ Χάαλαντ στο δεύτερο ημίχρονο. Ωστόσο, η Αρσενάλ σκόραρε στην συνέχεια και τελικά κέρδισε το παιχνίδι στα πέναλτι. Δέκα ημέρες αργότερα, ο Πάλμερ σκόραρε το τελευταίο του γκολ για την Μάντσεστερ Σίτι, το οποίο ήρθε στον τελικό του Σούπερ Καπ 2023, εναντίον της Σεβίλλη, το οποίο η Μάντσεστερ Σιτι κατέκτησε, νικώντας 5-4 στα πέναλτι, μετά το 1-1 της κανονικής διάρκειας.

### Τσέλσι
Στις 1 Σεπτεμβρίου 2023, ο Πάλμερ υπέγραψε συμβόλαιο επτά ετών με την Τσέλσι, με οψιόν ανανέωσης ενός ακόμη έτους. Το κόστος μεταγραφής αναφέρθηκε αρχικά ότι ήταν περίπου 40 εκατομμύρια λίρες, με 2,5 εκατομμύρια λίρες σε bonus. [2] &nbsp;&nbsp;Έκανε το ντεμπούτο του την επόμενη κι' όλας μέρα, μπαίνοντας ως αλλαγή στο 62ο λεπτό σε μια νίκη της ομάδας του με 1-0 επί της Νότιγχαμ Φόρεστ. Στις 7 Οκτωβρίου, ο Πάλμερ σκόραρε το πρώτο του γκολ για την Τσέλσι, μετά από εύστοχη εκτέλεση πέναλτι, ενώ παράλληλα έδωσε και μια ασιστ στον Νίκολας Τζάκσον, σε μια νίκη με 4-1 επί της Μπέρνλι. Στις 6 Νοεμβρίου, ο Πάλμερ κατέγραψε ένα γκολ και μια ασιστ σε μια νίκη με 4-1 στην έδρα της Τότεναμ. Έξι ημέρες αργότερα, ο Πάλμερ σκόραρε με πέναλτι εναντίον της πρώην του ομάδας, την Μάντσεστερ Σίτι, σε μία ισοπαλία 4-4 στο Στάμφορντ Μπριτζ.

Ο Πάλμερ σκόραρε ξανά σε μια εκτός έδρας ήττα με 2-1 από την Μάντσεστερ Γιουνάιτεντ, στις 5 Δεκεμβρίου του 2023. Στο τελευταίο αγώνα της Τσέλσι για το 2023 απέναντι στην Λούτον, ο Πάλμερ σκόραρε δύο φορές για πρώτη φορά επαγγελματικά, ενώ επίσης έβγαλε την ασιστ στον Νόνι Μαντούκε, καθώς η Τσέλσι επικράτησε με 3-2. Τα επιτεύγματά του στο Λούτον, τον είδαν να φτάνει τις διπλάσιες συνολικά συνεισφορές σε γκολ της Πρεμιερ Λιγκ, καθιστώντας τον πέμπτο παίκτη της Τσέλσι σε ηλικίας 21 ετών και κάτω (και πρώτο έπειτα από τους Κριστιαν Πούλισικ και τον Μέισον Μάουντ το 2019-20) που το επιτυγχάνει αυτό. Ως αποτέλεσμα των επιδόσεων του κατά τη διάρκεια του Δεκεμβρίου του 2023, που περιλάμβανε τέσσερα γκολ και δύο ασιστ, ο Πάλμερ τέθηκε υποψήφιος για το βραβείο "Παίκτης του μήνα της Πρέμιερ Λιγκ", και το δεύτερο γκολ του εναντίον της Λούτον Τάουν, επίσης τέθηκε υποψήφιο για το βραβείο "Γκολ του μήνα στην Πρέμιερ Λιγκ".

## Εθνική ομάδα
Ο Πάλμερ εκπροσώπησε την Εθνική Αγγλίας Κ17 στο Ευρωπαϊκό Πρωτάθλημα Κ17 του 2019.

Στις 27 Αυγούστου του 2021, ο Πάλμερ έλαβε την πρώτη του κλήση για την Αγγλία Κ21. Σκόραρε ένα γκολ, στο ντεμπούτο του, σε μια νίκη με 2-0 επί του Κοσσυφοπεδίου στα προκριματικά του Ευρωπαϊκού πρωταθλήματος Κ23 του 2023. Αργότερα συμπεριλήφθηκε στην ομάδα της Αγγλίας Κ21 του Ευρωπαϊκού πρωταθλήματος Κ21 του 2023, ξεκινώντας μάλιστα βασικός στον τελικό της διοργάνωσης, με τους "Young Lions" να κερδίζουν εν τέλη το τουρνουά.

Στις 13 Νοεμβρίου 2023, ο Πάλμερ έλαβε την πρώτη του κλήση στην εθνική ομάδα της Αγγλίας πριν από τους προκριματικούς αγώνες του Ευρωπαϊκού Πρωταθλήματος 2024 εναντίον της Μάλτας και της Βόρεια Μακεδονίας. Έκανε το ντεμπούτο του στις 17 Νοεμβρίου, μπαίνοντας ως αλλαγή στο 61ο λεπτό στην νίκη της Αγγλίας με 2-0 επί της Μάλτας στο Γουέμπλεϊ.

## Στυλ παιχνιδιού
Ο Κόουλ Πάλμερ είναι ένας δημιουργικός παίκτης που ειδικεύεται στην πάσα, στην ντρίπλα και στην καλή εκτέλεση πέναλτι. Ο Πάλμερ είναι αριστεροπόδαρος, αλλά μπορεί να χρησιμοποιήσει εξίσου καλά και το δεξί του πόδι.

## Στατιστικά καριέρας

### Σε συλλόγους

### Διεθνές

## Διακρίσεις
**Μάντσεστερ Σίτι**

* Πρέμιερ Λιγκ: 2022-23
* Κύπελλο Αγγλίας: 2022-23
* ΟΥΕΦΑ Τσάμπιονς Λιγκ: 2022-23
* Σούπερ Καπ: 2023

**Τσέλσι**

Κόνφερενς Λιγκ    2024-2025

* EFL Cup (φιναλιστ): 2023-24 

**Αγγλία Κ21**

* Πρωταθλήματα Ευρώπης Κ21: 2023

**Ατομικές**

* Καλύτερος νέος παίκτης της χρονιάς (London Football): 2024 

## Παραπομπές


## Εξωτερικοί σύνδεσμοι
* Προφίλ στην ιστοσελίδα της Chelsea FC

Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Άγγλοι με καταγωγή από τον Άγιο Χριστόφορο και Νέβις
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Τσέλσι ΦΚ